**KORRALDUS**

Haljala 22. detsember 2021 nr **683**

**Haljala vallas Karepa külas Raamatukogu kinnistu**

**detailplaneeringu koostamise algatamine**

Haljala Vallavalitsusele esitati 25.11.2021 taotlus Lääne-Viru maakonnas Haljala vallas Karepa külas Raamatukogu kinnistu (katastritunnus 88703:003:0028, registriosa nr 277131) detailplaneeringu koostamise algatamiseks. Taotlus on registreeritud Haljala Vallavalitsuse dokumendiregistris registreerimisnumbriga 7-1/60-1.

Raamatukogu kinnistu sihtotstarve on 100% elamumaa suurusega 10317 m2, kinnistu on hoonestatud.

Karepa külas kehtib Vihula Vallavolikogu poolt 13.08.2003 kehtestatud Vihula valla üldplaneering, mis sätestab, et juhul kui ühele maaüksusele kavatsetakse rajada enam kui üks elamu nii, et kahe elamu vahekaugus jääb väiksemaks kui 250 m või elamule lisaks rajatakse samale krundile enam kui 5 abihoonet.

Planeerimisseaduse (PlanS) § 125 lg 2 sätestab, et detailplaneeringu koostamine on nõutav üldplaneeringuga määratud detailplaneeringu koostamise kohustusega alal või juhul.

Raamatukogu kinnistudetailplaneeringu koostamise eesmärgiks on kinnistu jagamine neljaks elamumaa sihtotstarbega krundiks (ligikaudsed suurused 2520 m2, 2748 m2, 2522 m2, 2495 m2), hoonestusõiguse, tehnovõrkude ja liikluskorralduse määramine, kitsenduste ja servituutide määramine.

PlanS § 124 lg 6 sätestab, et detailplaneeringu koostamisel, mis eeldatavalt avaldab Natura 2000 võrgustiku alale mõju, tuleb anda eelhinnang ja kaaluda keskkonnamõju strateegilist hindamist, lähtudes [keskkonnamõju hindamise ja keskkonnajuhtimissüsteemi seaduse § 33 lg 4 ja 5](https://www.riigiteataja.ee/akt/kehjs#para33) sätestatud kriteeriumidest ning § 33 lg 6 kohaste asjaomaste asutuste seisukohtadest. Raamatukogu kinnistu planeeringualast ca 150 m lääne poole jääb Selja jõe maastikukaitseala (KLO1000179), mistõttu on vajalik koostada eelhinnang.

Detailplaneeringu peamised ülesanded on toodud PlanS § 126 lg-s 1 p-des 1-9, 11-12, 17, 20, 22. Loetelu võib detailplaneeringu menetluse jooksul täieneda.

Tulenevalt eelnevast, esitatud taotlusest ja kohaliku omavalitsuse korralduse seaduse § 6 lg 1, planeerimisseaduse § 9 lg 1, § 124 lg 10, § 128 lg-te 1, 5, 6, 7 ja 8 alusel ning arvestades kehtivat üldplaneeringut,

**annab Haljala Vallavalitsus korralduse:**

1. Algatada Haljala vallas Karepa külas Raamatukogu kinnistudetailplaneeringu koostamine.
2. Kinnitada detailplaneeringu lähteseisukohad, täpsem planeeringuala asukoht, sealhulgas planeeringuala piir ja suurus, mis on käesoleva korralduse lisadeks.
3. Vastavalt PlanS § 130 lõikele 1 sõlmida detailplaneeringu koostamisest huvitatud isikuga haldusleping planeeringu koostamise või planeeringu koostamise tellimise üleandmiseks.
4. Enne detailplaneeringu kehtestamist planeeringualale ehitusluba ei väljastata.
5. Korraldus jõustub teatavakstegemisest.
6. Korralduse peale võib esitada haldusmenetluse seaduse alusel vaide Haljala Vallavalitsusele (asukohaga Mere tn 6, Võsu alevik) või halduskohtumenetluse seadustiku alusel kaebuse Tartu Halduskohtule (Jõhvi kohtumaja, Kooli tn 2, Jõhvi) 30 päeva jooksul korralduse saamise päevast arvates.

(allkirjastatud digitaalselt)

Epp Orgmets (allkirjastatud digitaalselt)

vallavalitsuse liigeRiina Must

vallavanema ülesannetes vallasekretär